ประกาศคณะกรรมการกํากับตลาดทุนที่ ทจ. 4/2561เรื่อง ข้อกําหนดเกี่ยวกับการเสนอขายหน่วยของ โครงการจัดการลงทุนต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 มาตรา 67 และมาตรา 69 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2561 เป็นต้นไปข้อ ๒ ในประกาศนี้ ในแบบคําขออนุญาต และในแบบแสดงรายการข้อมูลที่กําหนดตามประกาศนี้คําว่า "ผู้ลงทุนสถาบัน" "ผู้ลงทุนรายใหญ่พิเศษ" และ "ผู้ลงทุนรายใหญ่" ให้มีความหมายเช่นเดียวกับความหมายของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษและผู้ลงทุนรายใหญ่คําว่า "ผู้บริหาร" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์คําว่า "ผู้มีเงินลงทุนสูง" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล "ผู้ลงทุนทั่วไป" หมายความว่า ผู้ลงทุนที่มิได้จํากัดเฉพาะผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ และผู้มีเงินลงทุนสูง"หน่วย" หมายความว่า หลักทรัพย์ดังต่อไปนี้ของโครงการจัดการลงทุนต่างประเทศหรือที่ออกภายใต้อีทีเอฟต่างประเทศที่มีวัตถุประสงค์ในการลงทุนในหลักทรัพย์ ตราสารทางการเงิน หรือธุรกรรมทางการเงิน(1) หุ้นของบริษัท (investment company) (2) ใบทรัสต์ของทรัสต์ (unit trust)(3) ตราสารหรือหลักฐานแสดงสิทธิในทรัพย์สินของโครงการจัดการลงทุนต่างประเทศ"โครงการจัดการลงทุนต่างประเทศ" หมายความว่า โครงการจัดการลงทุน (collective investment scheme) ที่มีลักษณะใดลักษณะหนึ่งดังต่อไปนี้ ซึ่งมีลักษณะทํานองเดียวกับกองทุนรวม แต่ไม่มีวัตถุประสงค์หลักในการลงทุนโดยตรงในทรัพย์สินที่เกี่ยวข้องกับโครงสร้างพื้นฐาน ในอสังหาริมทรัพย์ หรือในกิจการที่ประกอบธุรกิจพัฒนาอสังหาริมทรัพย์ ทั้งนี้ โครงการจัดการลงทุนดังกล่าวต้องจัดตั้งโดยได้รับอนุญาต การจดทะเบียน หรือการดําเนินการอื่นใดในทํานองเดียวกันจากหน่วยงานกํากับดูแลหลัก(1) โครงการจัดการลงทุนกลุ่มอาเซียน(2) โครงการจัดการลงทุนในเอเชียภายใต้กรอบเอเปค(3) อีทีเอฟต่างประเทศ"โครงการจัดการลงทุนกลุ่มอาเซียน" หมายความว่า โครงการจัดการลงทุนที่จัดตั้งขึ้นในกลุ่มประเทศอาเซียน ที่ได้รับความเห็นชอบและอยู่ภายใต้การกํากับดูแลของหน่วยงานกํากับดูแลหลักที่ลงนามร่วมกันใน Memorandum of Understanding Concerning Cooperation and Exchange of Information on Cross-border Offers of ASEAN Collective Investment Schemes to Non-retail Investors หรือ Memorandum of Understanding on Streamlined Authorisation Framework for Cross-border Public Offers of ASEAN Collective Investment Schemes"โครงการจัดการลงทุนในเอเชียภายใต้กรอบเอเปค" หมายความว่า โครงการจัดการลงทุนที่จัดตั้งขึ้นในประเทศในภูมิภาคเอเชียภายใต้กรอบเอเปค (Asia Pacific Economic Cooperation : APEC) ที่ได้รับความเห็นชอบและอยู่ภายใต้การกํากับดูแลของหน่วยงานกํากับดูแลหลักที่ลงนามร่วมกันใน Memorandum of Cooperation on the Establishment and Implementation of the Asia Region Funds Passport "อีทีเอฟต่างประเทศ" หมายความว่า โครงการจัดการลงทุนแบบ exchange traded fund ที่จัดตั้งขึ้นตามกฎหมายต่างประเทศ"ตลาดหลักทรัพย์หลัก" หมายความว่า ตลาดหลักทรัพย์ต่างประเทศที่หน่วยของอีทีเอฟต่างประเทศจดทะเบียนซื้อขายอยู่แล้ว และในกรณีที่หน่วยของอีทีเอฟต่างประเทศมีการจดทะเบียนซื้อขายในตลาดหลักทรัพย์มากกว่าหนึ่งแห่ง ให้หมายถึงตลาดหลักทรัพย์ที่อีทีเอฟต่างประเทศระบุว่าเป็นตลาดหลักทรัพย์หลัก"ผู้รับผิดชอบในการดําเนินการ" (CIS operator) หมายความว่า ผู้รับผิดชอบในการดําเนินการของโครงการจัดการลงทุนต่างประเทศ"หน่วยงานกํากับดูแลหลัก" (home regulator) หมายความว่า หน่วยงานกํากับดูแลที่มีอํานาจกํากับดูแลโครงการจัดการลงทุนต่างประเทศ หรือผู้รับผิดชอบในการดําเนินการ "บริษัทนายหน้า" หมายความว่า ผู้ที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์"แบบแสดงรายการข้อมูล" หมายความว่า แบบแสดงรายการข้อมูลการเสนอขายหน่วยของโครงการจัดการลงทุนต่างประเทศอื่นๆ - ภาค 1 บททั่วไป \_\_\_\_\_\_\_\_\_\_\_\_\_\_\_\_หมวด ๑ ขอบเขตการใช้ประกาศ \_\_\_\_\_\_\_\_\_\_\_\_\_\_\_\_\_ข้อ ๓ การเสนอขายหน่วยของโครงการจัดการลงทุนต่างประเทศให้เป็นไปตามหลักเกณฑ์ดังต่อไปนี้ (1) การขออนุญาต การอนุญาตให้เสนอขายหน่วยของโครงการจัดการลงทุนต่างประเทศ และเงื่อนไขภายหลังการอนุญาต ให้เป็นไปตามหลักเกณฑ์ที่กําหนดในภาค 2 (2) การยื่นแบบแสดงรายการข้อมูลและร่างหนังสือชี้ชวน ให้เป็นไปตามหลักเกณฑ์ที่กําหนดในภาค 3(3) การเปิดเผยข้อมูลเกี่ยวกับฐานะการเงินและผลการดําเนินงานของโครงการจัดการลงทุนต่างประเทศ ให้เป็นไปตามหลักเกณฑ์ที่กําหนดในภาค 4ข้อ ๔ การเสนอขายหน่วยของโครงการจัดการลงทุนต่างประเทศในประเทศไทยตามประกาศนี้จะกระทําได้ต่อเมื่อมูลค่าของหน่วยของโครงการจัดการลงทุนต่างประเทศที่ได้รับอนุญาตยังอยู่ในวงเงินที่ธนาคารแห่งประเทศไทยกําหนดสําหรับการควบคุมการทําธุรกรรมในตลาดทุนที่เกี่ยวข้องกับเงินตราต่างประเทศหมวด ๒ ภาษาที่ใช้ในการยื่นข้อมูลหรือเอกสาร \_\_\_\_\_\_\_\_\_\_\_\_\_\_\_\_\_ข้อ ๕ การยื่นข้อมูลหรือเอกสารต่อสํานักงานตามประกาศนี้ ให้เป็นไปตามหลักเกณฑ์ดังต่อไปนี้ เว้นแต่ได้รับการผ่อนผันจากสํานักงานเนื่องจากมีเหตุจําเป็นและสมควร(1) ผู้มีหน้าที่ตามประกาศนี้อาจยื่นข้อมูลหรือเอกสารที่จัดทําเป็นภาษาลักษณะใดลักษณะหนึ่งดังนี้ เว้นแต่สํานักงานจะกําหนดไว้เป็นอย่างอื่น (ก) ภาษาไทย (ข) ภาษาอังกฤษ (ค) ภาษาไทยและภาษาอังกฤษ (2) ในกรณีที่ข้อมูลหรือเอกสารที่ยื่นต่อสํานักงานมีการแปลมาจากข้อมูลหรือเอกสารต้นฉบับภาษาอื่น ให้ผู้มีหน้าที่ตามประกาศนี้ดําเนินการดังนี้ด้วย (ก) ดําเนินการให้ผู้แปลรับรองความถูกต้องว่า สาระของการแปลถูกต้องตรงตามสาระของข้อมูลหรือเอกสารที่เป็นต้นฉบับ (ข) ผู้มีหน้าที่ตามประกาศนี้ต้องรับรองว่า สาระของข้อมูลหรือเอกสารที่แปลนั้น เป็นเรื่องที่เกิดขึ้นหรือมีอยู่จริงและมิได้มีการปกปิดข้อเท็จจริงที่พึงเปิดเผย ข้อมูลหรือเอกสารที่ยื่นต่อสํานักงานตามประกาศนี้ หากได้จัดทําเป็นภาษาใดในครั้งแรกให้จัดทําโดยใช้ภาษานั้นต่อไป ไม่ว่าจะมีการจัดทําด้วยภาษาอื่นด้วยหรือไม่ เว้นแต่ได้รับการผ่อนผันจากสํานักงานเนื่องจากมีเหตุจําเป็นและสมควรหมวด ๓ อํานาจของสํานักงาน \_\_\_\_\_\_\_\_\_\_\_\_\_\_\_\_\_ข้อ ๖ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยกรณีใดกรณีหนึ่งดังต่อไปนี้ สํานักงานอาจไม่อนุญาตให้เสนอขายหลักทรัพย์ตามคําขออนุญาตเสนอขายหลักทรัพย์ตามภาค 2 ได้(1) ผู้ขออนุญาตหรือการเสนอขายหลักทรัพย์มีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุญาตตามประกาศนี้ แต่มีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระที่แท้จริง (substance) ของการเสนอขายหลักทรัพย์นั้นเข้าลักษณะเป็นการหลีกเลี่ยงบทบัญญัติตามกฎหมายว่าด้วยหลักทรัพย์และตลาดหลักทรัพย์ หรือประกาศนี้ (2) การเสนอขายหลักทรัพย์อาจขัดต่อนโยบายสาธารณะหรือนโยบายของรัฐ(3) การเสนอขายหลักทรัพย์อาจก่อให้เกิดผลกระทบต่อความน่าเชื่อถือของตลาดทุนไทยโดยรวม (4) การเสนอขายหลักทรัพย์อาจก่อให้เกิดความเสียหายต่อผู้ลงทุนโดยรวมหรืออาจทําให้ผู้ลงทุนโดยรวมไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องหรือเพียงพอประกอบการตัดสินใจลงทุนข้อ ๗ ในกรณีที่เข้าลักษณะอย่างหนึ่งอย่างใดดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้พิจารณาคําขออนุญาต หรือไม่นําเงื่อนไขตามประกาศนี้มาใช้บังคับกับการเสนอขายหน่วยของโครงการจัดการลงทุนต่างประเทศตามภาค 2 ได้ (1) มีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขที่จะผ่อนผันให้ไม่มีนัยสําคัญสําหรับการพิจารณาอนุญาตในกรณีนั้น และประโยชน์ที่จะได้ไม่คุ้มค่ากับต้นทุนในการปฏิบัติให้เป็นไปตามหลักเกณฑ์หรือเงื่อนไขดังกล่าว (2) ผู้ขออนุญาตมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน ทั้งนี้ ไม่ว่าตามกฎหมายไทยหรือกฎหมายต่างประเทศ (3) ผู้ขออนุญาตมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันการผ่อนผันตามวรรคหนึ่งให้คํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้ผู้ขออนุญาตต้องปฏิบัติด้วยก็ได้ข้อ ๘ ให้สํานักงานมีอํานาจผ่อนผันการเปิดเผยรายละเอียดของข้อมูลที่กําหนดเพิ่มเติมตามประกาศนี้ หากผู้เสนอขายหน่วยของโครงการจัดการลงทุนต่างประเทศแสดงได้ว่าข้อมูลดังกล่าวมิใช่ข้อมูลที่มีผลกระทบต่อการตัดสินใจของผู้ลงทุนอย่างมีนัยสําคัญ และมีเหตุอันควรที่จะไม่แสดงรายละเอียดของข้อมูลดังกล่าวไว้ในแบบแสดงรายการข้อมูลหรือได้ดําเนินการประการอื่นเพื่อทดแทนอย่างเพียงพอแล้ว ข้อ ๙ ในการพิจารณาข้อมูลในแบบแสดงรายการข้อมูลและร่างหนังสือชี้ชวนตามภาค 3 หากสํานักงานเห็นว่ามีเหตุจําเป็นและสมควรเพื่อให้ผู้ลงทุนมีข้อมูลที่มีนัยสําคัญเพียงพอต่อการตัดสินใจลงทุน ให้สํานักงานมีอํานาจกําหนดให้ผู้เสนอขายหน่วยของโครงการจัดการลงทุนต่างประเทศดําเนินการดังต่อไปนี้ ภายในระยะเวลาที่สํานักงานกําหนด(1) เปิดเผยข้อมูลที่อาจมีผลกระทบต่อการตัดสินใจของผู้ลงทุนเพิ่มเติม(2) ชี้แจงหรือแก้ไขเพิ่มเติมข้อมูลเมื่อสํานักงานดําเนินการตามวรรคหนึ่ง ให้สํานักงานหยุดนับระยะเวลาการมีผลใช้บังคับของแบบแสดงรายการข้อมูลและร่างหนังสือชี้ชวนไว้ชั่วคราวตามที่กําหนดไว้ในมาตรา 75 อื่นๆ - ภาค 2 การขออนุญาต การอนุญาตให้เสนอขายหน่วยของ โครงการจัดการลงทุนต่างประเทศ และเงื่อนไขภายหลังการอนุญาต \_\_\_\_\_\_\_\_\_\_\_\_\_\_\_\_\_\_\_\_\_\_\_\_หมวด ๑ วิธีการยื่นคําขออนุญาต\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐ ผู้ยื่นคําขออนุญาตเสนอขายหน่วยของโครงการจัดการลงทุนต่างประเทศต้องเป็นผู้รับผิดชอบในการดําเนินการของโครงการจัดการลงทุนต่างประเทศดังกล่าว ข้อ ๑๑ ให้บุคคลที่ประสงค์จะขออนุญาตเสนอขายหน่วยของโครงการจัดการลงทุนต่างประเทศยื่นคําขอต่อสํานักงานพร้อมทั้งเอกสารหลักฐานประกอบคําขออนุญาต ทั้งนี้ ตามแบบและวิธีการที่สํานักงานประกาศกําหนดข้อ ๑๒ เมื่อสํานักงานได้รับคําขออนุญาตพร้อมเอกสารหลักฐานที่ถูกต้องครบถ้วนตามคู่มือสําหรับประชาชนแล้ว ให้สํานักงานแจ้งผลการพิจารณาคําขออนุญาตภายในระยะเวลาดังต่อไปนี้(1) กรณีคําขออนุญาตเสนอขายหน่วยของโครงการจัดการลงทุนกลุ่มอาเซียนแก่ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง ให้สํานักงานแจ้งผลการพิจารณาคําขออนุญาตภายใน 10 วัน(2) กรณีคําขออนุญาตเสนอขายหน่วยของโครงการจัดการลงทุนกลุ่มอาเซียนแก่ผู้ลงทุนทั่วไป ให้สํานักงานแจ้งผลการพิจารณาคําขออนุญาตภายในระยะเวลาที่กําหนดใน Memorandum of Understanding on Streamlined Authorisation Framework for Cross-border Public Offers of ASEAN Collective Investment Schemes ทั้งนี้ ต้องไม่เกิน 45 วัน(3) กรณีคําขออนุญาตเสนอขายหน่วยของโครงการจัดการลงทุนในเอเชียภายใต้กรอบเอเปค ให้สํานักงานแจ้งผลการพิจารณาคําขออนุญาตภายในระยะเวลาที่กําหนดใน Memorandum of Cooperation on the Establishment and Implementation of the Asia Region Funds Passport ทั้งนี้ ต้องไม่เกิน 45 วัน(4) กรณีคําขออนุญาตเสนอขายหน่วยของอีทีเอฟต่างประเทศ ให้สํานักงานแจ้งผลการพิจารณาคําขออนุญาตภายใน 45 วัน ในกรณีที่ผู้ขออนุญาตประสงค์จะขอผ่อนผันหลักเกณฑ์ตามประกาศนี้ ให้ผู้ขออนุญาตยื่นคําขอผ่อนผัน พร้อมทั้งเอกสารหลักฐานประกอบคําขอผ่อนผันต่อสํานักงานตามขั้นตอนและวิธีการที่ระบุในคู่มือสําหรับประชาชน ข้อ ๑๓ เมื่อผู้ขออนุญาตได้รับแจ้งผลการอนุญาตตามข้อ 12 ว่าผู้ขออนุญาตเป็นผู้ที่มีลักษณะตามข้อ 14 ข้อ 15 ข้อ 16 หรือข้อ 17 แล้วแต่กรณี ผู้ขออนุญาตดังกล่าวจะได้รับอนุญาตให้เสนอขายหน่วยของโครงการจัดการลงทุนต่างประเทศได้โดยไม่จํากัดมูลค่าและจํานวนครั้งที่เสนอขายต่อเมื่อผู้ขออนุญาตได้แสดงถึงการปฏิบัติตามหลักเกณฑ์การยื่นแบบแสดงรายการข้อมูลและร่างหนังสือชี้ชวนตามภาค 3 แล้วหมวด ๒ หลักเกณฑ์การอนุญาต\_\_\_\_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ การเสนอขายหน่วยของโครงการจัดการลงทุน กลุ่มอาเซียน \_\_\_\_\_\_\_\_\_\_\_\_\_\_\_\_\_\_\_\_\_\_\_\_ตอน ๑ การเสนอขายหน่วยของโครงการจัดการลงทุนกลุ่มอาเซียน แก่ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๔ การขออนุญาตเสนอขายหน่วยของโครงการจัดการลงทุนกลุ่มอาเซียนที่เสนอขายแก่ผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง จะได้รับอนุญาตจากสํานักงานเมื่อเป็นไปหลักเกณฑ์ดังต่อไปนี้(1) มีผู้รับผิดชอบในการดําเนินการที่เป็นไปตามหลักเกณฑ์ดังนี้ (ก) อยู่ภายใต้การกํากับดูแลของหน่วยงานกํากับดูแลหลักที่ร่วมลงนามกับสํานักงานใน Memorandum of Understanding Concerning Cooperation and Exchange of Information on Cross-border Offers of ASEAN Collective Investment Schemes to Non-retail Investors ซึ่งมีอํานาจในการพิจารณาลงโทษ หรือสั่งให้ผู้รับผิดชอบในการดําเนินการของโครงการจัดการลงทุนกลุ่มอาเซียนกระทําการหรืองดเว้นกระทําการ หากมีการกระทําที่อาจก่อให้เกิดความเสียหายแก่ผลประโยชน์ของผู้ลงทุนได้ (ข) ไม่อยู่ระหว่างถูกสั่งพักหรือเพิกถอนการประกอบธุรกิจโดยหน่วยงานกํากับดูแลหลัก (ค) ไม่เคยฝ่าฝืนกฎหมายหรือกฎเกณฑ์ของหน่วยงานกํากับดูแลหลักเกี่ยวกับการเปิดเผยข้อมูลที่มีนัยสําคัญแก่ผู้ลงทุนหรือหน่วยงานกํากับดูแลหลัก หรือไม่อยู่ระหว่างค้างการนําส่งเอกสารดังกล่าวแก่ผู้ลงทุนหรือหน่วยงานกํากับดูแลหลัก (2) มีตัวแทน (local representative) ของผู้รับผิดชอบในการดําเนินการซึ่งเป็นบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ หรือเป็นสํานักงานตัวแทนในประเทศไทย (representative office) ตามมาตรา 93 เพื่อประสานงานและอํานวยความสะดวกในเรื่องดังนี้ในประเทศไทย (ก) การเปิดเผยและจัดส่งข้อมูลของโครงการจัดการลงทุนกลุ่มอาเซียนตามที่กฎหมายหรือกฎเกณฑ์ของหน่วยงานกํากับดูแลหลักกําหนดให้เปิดเผยหรือส่งให้แก่ผู้ลงทุนหรือข้อมูลอื่นใดที่เกี่ยวข้องกับโครงการจัดการลงทุนกลุ่มอาเซียนซึ่งผู้รับผิดชอบในการดําเนินการของโครงการจัดการลงทุนกลุ่มอาเซียนประสงค์จะเปิดเผยให้แก่ผู้ลงทุน (ข) การรับหนังสือ คําสั่ง หมายเรียก หรือเอกสารใด ๆ แทนโครงการจัดการลงทุนกลุ่มอาเซียน หรือผู้รับผิดชอบในการดําเนินการ(3) มีบริษัทนายหน้าเป็นตัวแทนที่รับผิดชอบในการซื้อขายหน่วยของโครงการจัดการลงทุนกลุ่มอาเซียนดังกล่าวในประเทศไทย(4) มีการเสนอขายหน่วยของโครงการจัดการลงทุนกลุ่มอาเซียนในประเทศที่หน่วยงานกํากับดูแลหลักตั้งอยู่ และต้องไม่อยู่ระหว่างถูกหน่วยงานกํากับดูแลหลักสั่งห้ามการซื้อขายหน่วยของโครงการดังกล่าว(5) มีการเสนอขายหน่วยของโครงการจัดการลงทุนกลุ่มอาเซียนดังกล่าวทั้งหมดต่อผู้ลงทุนสถาบัน ผู้ลงทุนรายใหญ่พิเศษ ผู้ลงทุนรายใหญ่ หรือผู้มีเงินลงทุนสูง ซึ่งเป็นไปตามหลักเกณฑ์ดังนี้ (ก) ในกรณีที่มีการเสนอขายหน่วยของโครงการจัดการลงทุนกลุ่มอาเซียนทั้งหมดแก่ผู้ลงทุนสถาบันหรือผู้ลงทุนรายใหญ่พิเศษ ต้องมีนโยบายการลงทุนในประเภททรัพย์สินและอัตราส่วนการลงทุนที่เป็นไปตามประกาศคณะกรรมการกํากับตลาดทุนว่าด้วยการลงทุนของกองทุนที่ใช้บังคับกับกองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ข) ในกรณีที่มีการเสนอขายหน่วยของโครงการจัดการลงทุนกลุ่มอาเซียนทั้งหมดแก่ผู้ลงทุนสถาบัน ผู้ลงทุนรายใหญ่ หรือผู้มีเงินลงทุนสูง ต้องมีนโยบายการลงทุนในประเภททรัพย์สินและอัตราส่วนการลงทุนที่เป็นไปตามประกาศคณะกรรมการกํากับตลาดทุนว่าด้วยการลงทุนของกองทุนที่ใช้บังคับกับกองทุนรวมเพื่อผู้ลงทุนที่มิใช่รายย่อย ทั้งนี้ ในกรณีที่โครงการจัดการลงทุนกลุ่มอาเซียนเสนอขายหน่วยทั้งหมดแก่ผู้ลงทุนสถาบัน ให้นโยบายการลงทุนในประเภททรัพย์สินและอัตราส่วนการลงทุนเป็นไปตามวรรคหนึ่ง (ก) หรือ (ข) ก็ได้(6) ในกรณีที่โครงการจัดการลงทุนกลุ่มอาเซียนมีนโยบายการลงทุนซึ่งจะส่งผลให้มีมูลค่าการลงทุนสุทธิ ( exposure) ในหน่วยลงทุนของกองทุนใดเพียงกองทุนหนึ่งหรือหลายกองทุน โดยเฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของโครงการจัดการลงทุน การลงทุนดังกล่าวต้องเป็นการลงทุนในหน่วยลงทุนของกองทุนที่จัดตั้งและเสนอขายในประเทศกลุ่มอาเซียนที่มีหน่วยงานกํากับดูแลหลักที่ลงนามร่วมกันใน Memorandum of Understanding Concerning Cooperation and Exchange of Information on Cross-border Offers of ASEAN Collective Investment Schemes to Non-retail Investors ไม่น้อยกว่าร้อยละ 80 ของมูลค่าทรัพย์สินสุทธิของโครงการจัดการลงทุนนั้นเพื่อประโยชน์ตามความในวรรคหนึ่ง (6) ให้คําว่า "หน่วยลงทุน" หมายความว่า หุ้น ใบทรัสต์ หรือตราสารหรือหลักฐานแสดงสิทธิในทรัพย์สิน ของกองทุน"กองทุน" หมายความว่า กองทุนที่มีลักษณะใดลักษณะหนึ่งดังนี้ ทั้งนี้ ไม่ว่ากองทุนดังกล่าวจะจัดตั้งขึ้นในรูปของบริษัท ทรัสต์ หรือรูปแบบอื่นใด(1) กองทุนที่มีลักษณะเป็นโครงการจัดการลงทุน (collective investment scheme) (2) กองทุนซึ่งมีวัตถุประสงค์หลักในการลงทุนในทรัพย์สินที่เกี่ยวข้องกับโครงสร้างพื้นฐาน (3) กองทุนซึ่งมีวัตถุประสงค์หลักในการลงทุนในอสังหาริมทรัพย์หรือในกิจการที่ประกอบธุรกิจพัฒนาอสังหาริมทรัพย์ ตอน ๒ การเสนอขายหน่วยของโครงการจัดการลงทุน กลุ่มอาเซียนแก่ผู้ลงทุนทั่วไป\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๕ การขออนุญาตเสนอขายหน่วยของโครงการจัดการลงทุนกลุ่มอาเซียนที่เสนอขายแก่ผู้ลงทุนทั่วไปจะได้รับอนุญาตจากสํานักงานเมื่อเป็นไปตามหลักเกณฑ์ดังต่อไปนี้ (1) มีผู้รับผิดชอบในการดําเนินการที่เป็นไปตามหลักเกณฑ์ดังนี้ (ก) อยู่ภายใต้การกํากับดูแลของหน่วยงานกํากับดูแลหลักที่ร่วมลงนามกับสํานักงานใน Memorandum of Understanding on Streamlined Authorisation Framework for Cross-border Public Offers of ASEAN Collective Investment Schemes ซึ่งมีอํานาจในการพิจารณาลงโทษ หรือสั่งให้ผู้รับผิดชอบในการดําเนินการของโครงการจัดการลงทุนกลุ่มอาเซียนกระทําการหรืองดเว้นกระทําการ หากมีการกระทําที่อาจก่อให้เกิดความเสียหายแก่ผลประโยชน์ของผู้ลงทุนได้ (ข) เป็นไปตามหลักเกณฑ์ตามข้อ 14(1) (ข) และ (ค) โดยอนุโลม(2) มีลักษณะตามที่กําหนดใน Part I : The Qualifications of the CIS Operator, Trustee/ Fund Supervisor, and requirements relating to Approval, Valuation, and Operational Matters และ Part II : The Product Restrictions of Qualifying CIS ซึ่งอยู่ใน Appendix C : Standards of Qualifying CIS ของ Memorandum of Understanding on Streamlined Authorisation Framework for Cross-border Public Offers of ASEAN Collective Investment Schemes (3) มีตัวแทน (local representative) ของผู้รับผิดชอบในการดําเนินการซึ่งเป็นบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ หรือเป็นสํานักงานตัวแทนในประเทศไทย (representative office) ตามมาตรา 93 เพื่อประสานงานและอํานวยความสะดวกในเรื่องดังนี้ในประเทศไทย (ก) การดําเนินการตามข้อ 14(2) โดยอนุโลม (ข) การติดต่อกับนายทะเบียนของโครงการจัดการลงทุนกลุ่มอาเซียนเพื่อผู้ถือหน่วยในประเทศไทย(4) มีลักษณะเช่นเดียวกับข้อ 14(3) และ (4) โดยอนุโลม (5) มีการเปิดเผยข้อมูลที่มีสาระสําคัญอย่างน้อยเช่นเดียวกับข้อมูลที่กองทุนรวมตามประกาศเกี่ยวกับการจัดตั้งและจัดการกองทุนซึ่งออกตามมาตรา 117 มีหน้าที่เปิดเผยต่อผู้ถือหน่วยลงทุน(6) มีช่องทางในการระงับข้อพิพาทตามแนวทางของ Working Group on Dispute Resolution and Enforcement Mechanism หรือวิธีการอื่นใดนอกเหนือจากการยุติข้อพิพาทโดยศาลอย่างเหมาะสมส่วน ๒ การเสนอขายหน่วยของโครงการจัดการลงทุน ในเอเชียภายใต้กรอบเอเปค \_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๖ การขออนุญาตเสนอขายหน่วยของโครงการจัดการลงทุนในเอเชียภายใต้กรอบเอเปคจะได้รับอนุญาตจากสํานักงานเมื่อเป็นไปตามหลักเกณฑ์ดังต่อไปนี้(1) มีผู้รับผิดชอบในการดําเนินการที่เป็นไปตามหลักเกณฑ์ดังนี้ (ก) อยู่ภายใต้การกํากับดูแลของหน่วยงานกํากับดูแลหลักที่ร่วมลงนามกับสํานักงานใน Memorandum of Cooperation on the Establishment and Implementation of the Asia Region Funds Passport ซึ่งมีอํานาจในการพิจารณาลงโทษ หรือสั่งให้ผู้รับผิดชอบในการดําเนินการของโครงการจัดการลงทุนในเอเชียภายใต้กรอบเอเปคกระทําการหรืองดเว้นกระทําการ หากมีการกระทําที่อาจก่อให้เกิดความเสียหายแก่ผลประโยชน์ของผู้ลงทุนได้ (ข) เป็นไปตามหลักเกณฑ์ตามข้อ 14(1) (ข) และ (ค) โดยอนุโลม(2) มีลักษณะตามที่กําหนดใน Annex 1 : Host Economy Laws and Regulations Annex 2 : Common Regulatory Arrangements และ Annex 3 : Passport Rules ของ Memorandum of Cooperation on the Establishment and Implementation of the Asia Region Funds Passport (3) มีลักษณะเช่นเดียวกับข้อ 14(3) และข้อ 15(3) และ (5) โดยอนุโลมส่วน ๓ การเสนอขายหน่วยของอีทีเอฟต่างประเทศ\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๗ การขออนุญาตเสนอขายหน่วยของอีทีเอฟต่างประเทศจะได้รับอนุญาตจากสํานักงานเมื่อเป็นไปตามหลักเกณฑ์ดังต่อไปนี้(1) อีทีเอฟต่างประเทศและผู้รับผิดชอบในการดําเนินการอยู่ภายใต้การกํากับดูแลของหน่วยงานกํากับดูแลหลักที่เป็นสมาชิกของ International Organization of Securities Commissions (IOSCO)(2) มีผู้รับผิดชอบในการดําเนินการที่เป็นไปตามหลักเกณฑ์ตามข้อ 14(1) (ข) และ (ค) โดยอนุโลม(3) มีการซื้อขายในตลาดหลักทรัพย์หลักที่เป็นสมาชิกของ World Federation ofExchanges (WFE)(4) มีวัตถุประสงค์ในการสร้างผลตอบแทนให้แก่ผู้ถือหน่วยในลักษณะที่แปรผันโดยตรงกับการเปลี่ยนแปลงของตัวแปรใดตัวแปรหนึ่งดังนี้ (ก) ราคาทองคํา (ข) ดัชนีที่มีองค์ประกอบทั้งหมดเป็นหรือเกี่ยวข้องกับน้ํามันดิบ (ค) ดัชนีกลุ่มสินค้าโภคภัณฑ์ (ง) ดัชนีกลุ่มหลักทรัพย์ที่ได้รับการยอมรับจากตลาดหลักทรัพย์ต่างประเทศที่เป็นสมาชิกของ World Federation of Exchanges (WFE) โดยดัชนีดังกล่าวมีองค์ประกอบทั้งหมดเป็นหลักทรัพย์ที่จดทะเบียนในตลาดหลักทรัพย์ต่างประเทศที่เป็นสมาชิกของ World Federation of Exchanges (WFE) หรือตราสารหนี้ที่มีตลาดรอง (organized market) (5) มีตัวแทน (local representative) ซึ่งเป็นบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ หรือเป็นสํานักงานตัวแทนในประเทศไทย (representative office) ตามมาตรา 93 เพื่อประสานงานและอํานวยความสะดวกในการดําเนินการตามข้อ 14(2) โดยอนุโลม(6) มีนโยบายการลงทุนในประเภททรัพย์สินในลักษณะเดียวกับกองทุนรวมตามประกาศคณะกรรมการกํากับตลาดทุนว่าด้วยการลงทุนของกองทุน ซึ่งเป็นการบริหารจัดการกองทุนในลักษณะเชิงรับ (passive management)หมวด ๓ เงื่อนไขภายหลังการอนุญาต\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๘ ในกรณีที่ปรากฏข้อเท็จจริงต่อสํานักงานภายหลังการอนุญาตให้เสนอขายหน่วยของโครงการจัดการลงทุนต่างประเทศตามภาค 2 ซึ่งหากข้อเท็จจริงดังกล่าวปรากฏต่อสํานักงานก่อนการอนุญาตให้เสนอขายหน่วยของโครงการจัดการลงทุนต่างประเทศนั้นอาจทําให้การพิจารณาของสํานักงานเปลี่ยนแปลงไป ให้สํานักงานมีอํานาจดังต่อไปนี้(1) สั่งให้ผู้ได้รับอนุญาต หรือกรรมการหรือผู้บริหารของผู้ได้รับอนุญาตชี้แจงหรือเปิดเผยข้อมูลเพิ่มเติมภายในระยะเวลาที่กําหนด และให้ผู้ได้รับอนุญาตระงับการเสนอขายหน่วยของโครงการจัดการลงทุนต่างประเทศที่ได้รับอนุญาตไว้ก่อนจนกว่าจะได้ชี้แจง หรือแก้ไขให้ถูกต้อง และหากผู้ได้รับอนุญาต หรือกรรมการหรือผู้บริหารของผู้ได้รับอนุญาตไม่สามารถชี้แจงหรือดําเนินการแก้ไขให้ถูกต้องได้ภายในระยะเวลาที่กําหนด สํานักงานอาจสั่งเพิกถอนการอนุญาตตามวรรคหนึ่ง (2) ได้(2) สั่งเพิกถอนการอนุญาตให้เสนอขายหน่วยของโครงการจัดการลงทุนต่างประเทศในส่วนที่ยังมิได้เสนอขาย หรือยังไม่มีผู้จองซื้อในการสั่งการตามวรรคหนึ่ง ให้สํานักงานคํานึงถึงปัจจัยดังนี้ ประกอบการพิจารณา(1) ความร้ายแรงของข้อเท็จจริงหรือพฤติการณ์ที่เปลี่ยนแปลงไป(2) ผลกระทบต่อผู้ลงทุนที่จองซื้อหน่วยของโครงการจัดการลงทุนต่างประเทศนั้นข้อ ๑๙ นับแต่วันที่แบบแสดงรายการข้อมูลและร่างหนังสือชี้ชวนมีผลใช้บังคับ หากผู้ได้รับอนุญาตจะจัดให้มีการโฆษณาชี้ชวนเกี่ยวกับหน่วยของโครงการจัดการลงทุนต่างประเทศโดยวิธีการอื่นนอกจากการแจกจ่ายหนังสือชี้ชวน ข้อมูลที่จะใช้ในการโฆษณาต้องเป็นไปตามหลักเกณฑ์ดังต่อไปนี้(1) ไม่มีลักษณะเป็นเท็จ เกินความจริง บิดเบือน ปิดบัง หรือทําให้สําคัญผิดในสาระสําคัญ(2) สาระสําคัญของข้อมูลที่แสดงในโฆษณาต้องไม่นอกเหนือไปจากข้อมูลที่แสดงไว้ในแบบแสดงรายการข้อมูลและร่างหนังสือชี้ชวนที่ได้ยื่นต่อสํานักงานในกรณีที่ผู้ได้รับอนุญาตไม่ปฏิบัติให้เป็นไปตามหลักเกณฑ์ในวรรคหนึ่ง ผู้ได้รับอนุญาตต้องปฏิบัติให้เป็นไปตามคําสั่งของสํานักงานที่จะสั่งให้ดําเนินการอย่างใดอย่างหนึ่งหรือหลายอย่างดังนี้(1) หยุดการโฆษณา หรือยุติการส่งเสริมการขาย ไม่ว่าทั้งหมดหรือบางส่วน(2) แก้ไขข้อมูลหรือข้อความในการโฆษณาหรือการส่งเสริมการขาย(3) ชี้แจงเพื่อให้ผู้ลงทุนได้รับข้อมูลที่ครบถ้วน ถูกต้อง ตรงต่อความเป็นจริง หรือไม่ทําให้สําคัญผิด(4) กระทําการหรือไม่กระทําการใดภายในระยะเวลาที่กําหนดเพื่อให้ผู้ลงทุนตัดสินใจหรือทบทวนการตัดสินใจ บนพื้นฐานข้อมูลที่ครบถ้วน ถูกต้อง ตรงต่อความเป็นจริง และไม่ทําให้สําคัญผิดข้อ ๒๐ ผู้ได้รับอนุญาตต้องดํารงคุณสมบัติตามหลักเกณฑ์การอนุญาตตามข้อ 14 ข้อ 15 ข้อ 16 หรือข้อ 17 แล้วแต่กรณี ที่ผ่านการพิจารณาของสํานักงานตลอดระยะเวลาการเสนอขายหน่วยของโครงการจัดการลงทุนดังกล่าวในประเทศไทยอื่นๆ - ภาค 3 การยื่นแบบแสดงรายการข้อมูลและร่างหนังสือชี้ชวน \_\_\_\_\_\_\_\_\_\_\_\_\_\_\_\_\_\_หมวด ๑ วิธีการยื่นและค่าธรรมเนียม\_\_\_\_\_\_\_\_\_\_\_\_\_\_\_\_ข้อ ๒๑ การเสนอขายหน่วยของโครงการจัดการลงทุนต่างประเทศจะกระทําได้ต่อเมื่อผู้เสนอขายหน่วยของโครงการจัดการลงทุนต่างประเทศได้ยื่นแบบแสดงรายการข้อมูลและร่างหนังสือชี้ชวนต่อสํานักงาน และแบบแสดงรายการข้อมูลดังกล่าวมีผลใช้บังคับแล้ว ข้อ ๒๒ ให้ผู้เสนอขายหน่วยของโครงการจัดการลงทุนต่างประเทศยื่นแบบแสดงรายการข้อมูลตามที่กําหนดในหมวด 2 และร่างหนังสือชี้ชวนตามแบบที่กําหนดตามมาตรา 72 พร้อมเอกสารหลักฐานตามที่กําหนดไว้ในเว็บไซต์ของสํานักงานในรูปเอกสารสิ่งพิมพ์ต่อสํานักงานจํานวน 1 ชุด ตามแนวทางและวิธีการที่จัดไว้บนเว็บไซต์ของสํานักงานข้อ ๒๓ ผู้เสนอขายหน่วยของโครงการจัดการลงทุนต่างประเทศมีหน้าที่ชําระค่าธรรมเนียมการยื่นแบบแสดงรายการข้อมูลตามหลักเกณฑ์และวิธีการที่กําหนดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ หมวด ๒ แบบแสดงรายการข้อมูล \_\_\_\_\_\_\_\_\_\_\_\_\_\_\_\_ข้อ ๒๔ แบบแสดงรายการข้อมูลที่ยื่นต่อสํานักงาน ต้องมีลักษณะดังต่อไปนี้ (1) ไม่มีข้อมูลที่เป็นเท็จ หรือที่อาจทําให้สําคัญผิด และไม่ขาดข้อความที่ควรต้องแจ้งในสาระสําคัญ(2) มีข้อมูลตามที่กําหนดในมาตรา 69(1) ถึง (10) ข้อ ๒๕ การเสนอขายหน่วยของโครงการจัดการลงทุนต่างประเทศให้ใช้แบบ 69 - CIS full ท้ายประกาศนี้ และหากแบบแสดงรายการข้อมูลมีผลใช้บังคับแล้ว ให้สามารถเสนอขายหน่วยของโครงการจัดการลงทุนต่างประเทศนั้นภายใต้แบบแสดงรายการข้อมูลดังกล่าวโดยไม่จํากัดจํานวนครั้งที่เสนอขาย แต่การเสนอขายครั้งใด ๆ ต้องมีระยะเวลาไม่เกินกว่า 1 ปีนับแต่วันที่แบบ 69 - CIS full ที่ได้ยื่นต่อสํานักงานมีผลใช้บังคับ ข้อ ๒๖ ในกรณีที่ผู้เสนอขายไม่ประสงค์ที่จะยื่นแบบ 69 - CIS full ใหม่ทุก ๆ ครั้ง แต่ประสงค์จะใช้ข้อมูลตามแบบ 69 - CIS full ที่ได้ยื่นไว้แล้วเป็นฐานข้อมูลสําหรับยื่นแบบแสดงรายการข้อมูลในครั้งต่อ ๆ ไป ให้ผู้เสนอขายปฏิบัติตามข้อ 27 ข้อ ๒๗ เพื่อประโยชน์ในการยื่นแบบแสดงรายการข้อมูลในครั้งต่อ ๆ ไป ให้ผู้เสนอขายปฏิบัติตามหลักเกณฑ์ดังต่อไปนี้(1) ให้ผู้เสนอขายยื่นแบบ 69 - CIS annually update ท้ายประกาศนี้ ภายใน 1 ปีนับแต่วันที่แบบ 69 - CIS full หรือแบบ 69 - CIS annually update ในครั้งก่อนมีผลใช้บังคับ แล้วแต่กรณี เว้นแต่ในกรณีที่ผู้เสนอขายได้ยื่นแบบตาม (2) มาแล้ว ให้ผู้เสนอขายยื่นแบบ 69 - CIS annually update ภายใน 1 ปีนับแต่วันที่แบบตาม (2) มีผลใช้บังคับแล้วแทน(2) ในกรณีที่โครงการจัดการลงทุนต่างประเทศมีการเปลี่ยนแปลงไปอย่างมีนัยสําคัญซึ่งผ่านการพิจารณาจากหน่วยงานกํากับดูแลหลักแล้ว ให้ผู้เสนอขายยื่นแบบ 69 - CIS material update ท้ายประกาศนี้ภายใน 10 วันทําการนับแต่วันที่มีการเปลี่ยนแปลงข้อมูล โดยมิให้นับรวมวันหยุดทําการในต่างประเทศข้อ ๒๘ ให้แบบแสดงรายการข้อมูลที่ยื่นตามข้อ 27 เป็นแบบแสดงรายการข้อมูลสําหรับการเสนอขายหน่วยของโครงการจัดการลงทุนต่างประเทศโดยไม่จํากัดมูลค่าและจํานวนครั้งที่เสนอขายก่อนการยื่นแบบ 69 - CIS annually update หรือแบบ 69 - CIS material update ในครั้งต่อ ๆ ไปข้อ ๒๙ งบการเงินของโครงการจัดการลงทุนต่างประเทศที่เปิดเผยในแบบแสดงรายการข้อมูลและร่างหนังสือชี้ชวน (ถ้ามี) ต้องเป็นไปตามมาตรฐานการรายงานทางการเงินตามที่โครงการจัดการลงทุนต่างประเทศมีหน้าที่ต้องยื่นต่อหน่วยงานกํากับดูแลหลักข้อ ๓๐ ในกรณีที่ผู้เสนอขายหน่วยของโครงการจัดการลงทุนต่างประเทศยื่นแบบแสดงรายการข้อมูลที่จัดทําเฉพาะภาษาอังกฤษ หากผู้เสนอขายหน่วยของโครงการจัดการลงทุนต่างประเทศประสงค์จะเผยแพร่ข้อมูลเกี่ยวกับการเสนอขายหน่วยของโครงการจัดการลงทุนต่างประเทศเป็นภาษาไทย ต้องจัดให้มีข้อมูลที่จะเผยแพร่ดังกล่าวไว้เป็นภาคผนวกต่อท้ายแบบแสดงรายการข้อมูลด้วย และให้ถือว่าข้อมูลดังกล่าวเป็นส่วนหนึ่งของแบบแสดงรายการข้อมูล หมวด ๓ การรับรองข้อมูล\_\_\_\_\_\_\_\_\_\_\_\_\_\_\_\_\_ข้อ ๓๑ แบบแสดงรายการข้อมูลที่ยื่นต่อสํานักงาน ต้องมีการลงลายมือชื่อเพื่อรับรองความถูกต้องครบถ้วนของข้อมูลตามหลักเกณฑ์ดังต่อไปนี้(1) การเสนอขายหน่วยของโครงการจัดการลงทุนต่างประเทศ ซึ่งเป็นบริษัทที่มีการประกอบธุรกิจบริหารจัดการเงินลงทุน (investment company) ต้องลงลายมือชื่อโดยผู้มีอํานาจลงนามผูกพันของโครงการจัดการลงทุนต่างประเทศดังกล่าว(2) การเสนอขายหน่วยของโครงการจัดการลงทุนต่างประเทศในกรณีอื่นนอกจาก (1) ต้องลงลายมือชื่อโดยผู้มีอํานาจลงนามผูกพันของผู้รับผิดชอบในการดําเนินการหมวด ๔ วันมีผลใช้บังคับของแบบแสดงรายการข้อมูลและร่างหนังสือชี้ชวน\_\_\_\_\_\_\_\_\_\_\_\_\_\_\_\_\_\_\_ข้อ ๓๒ ภายใต้บังคับมาตรา 68 และมาตรา 75 การมีผลใช้บังคับของแบบแสดงรายการข้อมูลและร่างหนังสือชี้ชวนให้เป็นไปตามหลักเกณฑ์ที่ครบถ้วนดังต่อไปนี้(1) ผู้เสนอขายต้องได้รับอนุญาตให้เสนอขายหน่วยของโครงการจัดการลงทุนต่างประเทศแล้ว(2) ผู้เสนอขายหน่วยของโครงการจัดการลงทุนต่างประเทศได้ชําระค่าธรรมเนียมการยื่นแบบแสดงรายการข้อมูลครบถ้วนแล้ว(3) สํานักงานได้รับร่างหนังสือชี้ชวนที่ครบถ้วน และแบบ 69 - CIS fullตามข้อ 25 หรือแบบ 69 - CIS annually update หรือแบบ 69 - CIS material update ตามข้อ 27 แล้วแต่กรณีหมวด ๔ การเปิดเผยข้อมูลเกี่ยวกับฐานะการเงินและผลการดําเนินงาน ของโครงการจัดการลงทุนต่างประเทศ \_\_\_\_\_\_\_\_\_\_\_\_\_\_\_\_\_\_\_\_ข้อ ๓๓ ให้โครงการจัดการลงทุนต่างประเทศมีหน้าที่จัดทําและส่งรายงานเกี่ยวกับฐานะการเงินและผลการดําเนินงานตามประกาศนี้ เว้นแต่มีเหตุที่ทําให้โครงการจัดการลงทุนต่างประเทศสิ้นสุดหน้าที่ตามที่กําหนดในข้อ 35การจัดทําและส่งรายงานตามวรรคหนึ่ง ให้เริ่มเมื่อแบบแสดงรายการข้อมูลที่ยื่นต่อสํานักงานมีผลใช้บังคับแล้วข้อ ๓๔ ในกรณีที่โครงการจัดการลงทุนต่างประเทศได้จัดทําและส่งรายงานเกี่ยวกับฐานะการเงินและผลการดําเนินงานตามข้อกําหนดของหน่วยงานกํากับดูแลหลักแล้ว พร้อมทั้งจัดให้มีการเปิดเผยข้อมูลดังกล่าวให้ผู้ลงทุนในประเทศไทยทราบอย่างทั่วถึงด้วยวิธีการที่เหมาะสม เช่น เผยแพร่ข้อมูลไว้บนเว็บไซต์ของผู้รับผิดชอบในการดําเนินการ เป็นต้น ให้ถือว่าโครงการจัดการลงทุนต่างประเทศได้จัดทําและส่งรายงานเกี่ยวกับฐานะการเงินและผลการดําเนินงานตามข้อ 33 ต่อสํานักงานแล้วข้อมูลตามวรรคหนึ่งต้องไม่มีการแสดงข้อความอันเป็นเท็จในสาระสําคัญ หรือปกปิดข้อความจริงอันเป็นสาระสําคัญที่ควรบอกให้แจ้งข้อ ๓๕ ให้โครงการจัดการลงทุนต่างประเทศสิ้นสุดหน้าที่จัดทําและส่งรายงานที่แสดงฐานะทางการเงินและผลการดําเนินงานต่อสํานักงานตามที่กําหนดในภาคนี้เมื่อผู้รับผิดชอบในการดําเนินการของโครงการจัดการลงทุนต่างประเทศสิ้นสุดหน้าที่จัดทําและส่งรายงานเกี่ยวกับฐานะการเงินและผลการดําเนินงานตามข้อกําหนดของหน่วยงานกํากับดูแลหลักผู้มีอํานาจลงนาม - ประกาศ ณ วันที่ 17 มกราคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน